Miesta, kde sa odohrali závažné udalosti. Miesta, ktoré už len svojou existenciou vyzrádzajú rukopis dávnej minulosti a svedčia o živote a spôsobe myslenia, ktoré je nám každým rokom menej a menej známe. História na nich zachovala svoj odtlačok, ktorá aj po nástrahách času ostáva stále živá. Dokonca aj v dnešných dňoch, tu v tomto obklopení moderného a plne technologického sveta 21. storočia, keď sa zabúdame pozastaviť a len prechádzame okolo nej. A ona tu predsa stále mĺkvo drieme a sprítomňuje minulosť cez neúprosné prekážky času, ktoré ju utláčajú do zabudnutia.

V tomto dokumente sme sa zamerali na Radničné námestie a jeho kľúčové udalosti v roku 1989. Informácie na vypracovanie dokumentu sme čerpali z dostupnej literatúry, ktorú sme naštudovali a porovnávali s viacerými literárnymi zdrojmi. Využívali sme aj archívne materiály, uložené v Štátnom archíve Bardejov a autentické fotografie od 60. rokov až po rok 1989. Taktiež sme dokument obohatili o rozhovory s pamiatkarom Mgr. Petrom Harčárom a RNDr. Vladimírom Savčinským.

Radničné námestie, svojím zachovaním jedinečného tvaru a stredovekého vzhľadu do dnešných dní je zaraďované medzi jedinečné živé obrazy neskorého stredoveku. Z následku jeho zachovanej stredovekej štruktúry bol následne v roku 1952 vyhlásený za mestskú pamiatkovú rezerváciu. Následne po presune časom cez prvú aj druhú svetovú vojnu sa dostávame priamo do druhej polovice 20. storočia. Konkrétne do čias, keď po búrlivých 50. rokoch Československo formálne zavŕšilo v roku 1960 prechodnú – tzv. ľudovodemokratickú – etapu svojho vývoja a novou ústavou sa vyhlásilo za socialistický štát. Ním oficiálne ostalo až do októbra 1992, čiže takmer do svojho zániku. Ten nastal na konci 80. rokov v súvislosti s medzinárodnými udalosťami i pod tlakom čoraz nespokojnejšej a odvážnejšej verejnosti. V Bardejove nastali demonštrácie až 10 dní po vypuknutí Nežnej revolúcie, keďže nebolo dostatok informácií. Dôležité kontakty nadviazal s Prahou Jozef Porjanda a pre členov Klubu mladých v Bardejove bol prvé dni kľúčovou osobou. A ako ďalej pokračovali prípravy a čo bol vlastne Klub mladých? Na tieto otázky sme sa opýtali bývalého člena Klubu mladých a priameho účastníka bardejovských demonštrácií Vladimíra Savčinského.

Václav Havel bol zvolený za prezidenta a nastáva obnovenie slovenskej štátnej samostatnosti. Takmer štyridsaťdva rokov trvajúci komunistický systém padá a sloboda, ktorá bola na námestiach privolávaná štrngotom kľúčov konečne zavládla aj u nás. A námestia ako symboly ľudu dávajú naďalej aj nám bežným jedincom chopiť sa moci, spojiť sa spolu do jednej masy a skandovať za slobodu...za spravodlivosť...za mier.

Použitá literatúra:

BOBÁKOVÁ, M., MESTO BARDEJOV, Bardejov turistický sprievodca. 1.vyd. Spišská Nová Ves: BAMBOW, 2015. 120 s.

FRICKÝ, A., Bardejov, 1.vyd. Košice: Východoslovenské vydavateľstvo. 1965. 120 s.

KOKUĽA, A., LUKÁČ, A., TAJTÁK, L., Dejiny Bardejova. 1.vyd. Košice: Východoslovenské vydavateľstvo, 1975. 528 s.

SEGEŠ, V., MRVA, I., PETRANSKÝ, A. et al. Slovenské dejiny od úsvitu po súčasnosť. 1.vyd. Bratislava: PERFEKT, 2015. 552 s. ISBN 978-80-8046-730-2

ZALČÍK, T., Urbanizmus stredovekého mesta na Slovensku. Bratislava: SFVU, 1973. 116 s.

Rozhovor s RNDr. Savčinským